text: Pas på i morgentrafikken! Vejene kan være isglatte
  08 december 2014 kl. 06.02
  Mandag morgen står syd- og sønderjyderne op til isglatte veje flere steder. Kør forsigtigt - især på de små veje, er politiets råd til morgenbilisterne.
  Selvom temperaturmåleren i bilen viser plusgrader, så skal du ikke lade dig narre. Vejene er mange steder i Syd- og Sønderjylland mellem 0 og to minusgrader, og det betyder isglatte veje mange steder.
  - I sær de små veje, hvor der ikke har været saltet, kan man komme gevaldigt i knibe, siger vagtchefen ved Syd- og Sønderjyllands Politi til TV SYD.
  Så rådet er det samme som altid:
  - Kør forsigtigt, så vi alle kan få en god start på mandagen, siger vagtchefen.
  
  Sådan lyder det på Twitter:
  Så saltes der præventivt i hele Syd- &amp; Sønderjylland. Startende i Tønder og Ribe området. Kør forsigtigt og kom sikkert hjem. #politidk
  
  Glat mange steder i Trekantområdet. Slud omkring Skærup, Kolding og Vamdrup. Mindre veje ikke nødvendigvis saltet, større er. Kør forsigtigt
  
  Brr...kold morgen = risiko for glatte veje. Sænk farten + hold god afstand til andre #politidk pic.twitter.com/vECv79b9Jl
  
  